stanford-oval/wikipedia huggingface dataset:
Sakari Kuusi

Professori Martti H. Haavio ja professori Sakari Kuusi Jyväskylän seminaarin historian luovutustilaisuudessa vuonna 1963.
Onni Sakari Kuusi (vuoteen 1905 Granfelt; 10. kesäkuuta 1884 Helsinki – 18. lokakuuta 1976 Helsinki) oli suomalainen historiantutkija, oppiarvoltaan filosofian tohtori. Hän sai professorin arvonimen 1954.
Sakari Kuusen vanhemmat olivat lääketieteen lisensiaatti Aksel August Granfelt ja Amanda (Mandi) Lydia Cantell. Hän pääsi ylioppilaaksi 1903 ja valmistui filosofian kandidaatiksi 1908, lisensiaatiksi 1914 sekä maisteriksi ja tohtoriksi 1923.
Sakari Kuusi puhuu sankarihaudalla Jyväskylässä 1928.
Kuusi aloitti uransa 1909 Porvoon suomalaisen yhteiskoulun historian ja suomenkielen opettajana ja hän toimi samalla koulun johtajana 1909–1911. Kuusi oli K. J. Gummeruksen kustannusliikkeen toimitusjohtaja ja kirjallinen johtaja vuosina 1915–1924 sekä Jyväskylän seminaarissa suomen kielen lehtorina 1924–1938 ja historian lehtorina 1938–1954. Kuusi oli lisäksi Jyväskylän yhteislyseossa kansantalouden opettajana 1922–1923 ja 1924–1929.
Kuusi otti osaa Suomen itsenäisyysliikkeeseen. Hän kuului aktivistikomiteaan sen perustamisesta 1916 lähtien. Suomen sisällissodan aikana Kuusi oli suojeluskunnan piiriesikunnan jäsenenä 1917–1918, Jyväskylän kaupungin suojeluskunnan esikunnan jäsenenä 1917–1918 sekä aluepäällikkönä ja kasvatuspäällikkönä. Sisällissodan jälkeen hän oli Vaasan senaatin asettaman vapaussodan historiakomitean jäsenenä ja myöhemmin valtionarkiston Keski-Suomen pääasiamiehenä.
Kuusi oli Keski-Suomen Museoyhdistyksen puheenjohtajana. Jyväskylän kaupunginvaltuuston jäsenenä Kuusi oli 1919 ja uudelleen vuodesta 1926 lähtien. Hän oli kaupunginvaltuuston puheenjohtajana 1928, kaupunginhallituksen jäsenenä ja kaupunginjohtajan sijaisena vuodesta 1930. Kuusi oli myös Jyväskylän kauppakoulun johtokunnan puheenjohtajana vuodesta 1926, lyseon vanhempain neuvoston puheenjohtaja vuodesta 1930 ja Keski-Suomen raittiuspiirin piiritoimikunnan puheenjohtajana vuodesta 1917. Hän oli Kasvatus ja Koulu-lehden toimituskunnan jäsenenä.
Sakari Kuusen julkaisut kattavat varsinkin talous- ja paikallishistoriaa. Hänen veljiään olivat muun muassa taloustieteen professori Eino Kuusi ja vakuutusneuvos Aarne Kuusi.
Julkaisuja

Isonjaon alkuvaiheet Pohjanmaalla, väitöskirja. Historiallinen arkisto 24, 2. Suomen Historiallinen seura, Helsinki 1914
Keskisuomalaiset sotapolulla : kappale Suomen vapaussodan historiaa ; toimittanut Sakari Kuusi. Gummerus 1918
Suuria suomalaisia. 1, Mikael Agrikola, Erik Sorolainen, Gezeliukset, Daniel Juslenius. Gummerus 1927
Suuria suomalaisia. 2, Arvid Horn, Antti Chydenius, Korpi-Jaakko ja Koski-Jaakko, Henrik Gabriel Porthan. Gummerus 1928
Suuria suomalaisia. 3, Yrjö Maunu Sprengtporten, Kaarle Juhana Adlercreutz, Jaakko Tengström, Mattias Calonius, Robert Henrik Rehbinder. Gummerus 1928
Suuria suomalaisia. 4, Aadolf Iivar Arwidsson, Jaakko Juteini, Kaarle Aksel Gottlund, Elias Lönnrot. Gummerus 1929
Suuria suomalaisia. 5, Johan Ludvig Runeberg, Johan Vilhelm Snellman, Fredrik Cygnaeus. Gummerus 1930
Vaivaishoito Hollolan emäseurakunnassa vuosina 1721-1866.  Eripainos Juhlajulkaisusta J. Gummerukselle ja M. Ruuthille. Helsinki 1930
Metsästyksestä vanhassa Hollolassa satakunta vuotta sitten. Hämeenmaa 2. Hämeenlinna 1931
Historian oppikirja : maalaiskansakouluja varten. Gummerus 1932, 6. painos 1947
Hollolan seudun vaiheet Hämeen heimon itsenäisyyden aikana : tekeillä olevasta Hollolan pitäjän historiasta. Tekijä, Helsinki 1933
Isojako Suomessa vuosina 1757-1809. Eripainos Suomen maanmittauksen historiasta. 1933
Maataloudelliset uudistusvirtaukset ja maanmittauslaitos Suomessa vuosina 1725 - 56. Eripainos Suomen maanmittauksen historiasta. 1933
Hollolan pitäjän historia : muinaisuuden hämärästä kunnallisen elämän alkuun 1860-luvulle. 1-2. WSOY 1935, 1937, 2. yhd. ja korj. painos Hollolan kunta, Hollola 1980
Kalevala : kansakouluja varten. Gummerus 1937, 4. painos 1960
Jyväskylän säästöpankin historia 1841-1941. Jyväskylän säästöpankki, Jyväskylä 1942
Kun Mäntyharjun kirkossa rukoiltiin Venäjän keisarin ja Ruotsin kuninkaan puolesta. Helsinki 1942
Aksel August Granfelt : elämä ja toiminta. Otava 1946
Toiminimi Joh. Parviainen 1856-1947 : muistojulkaisu Säynätsalon tehtaitten 50-vuotisen toiminnan johdosta. Enso-Gutzeit oy. Parviaisen tehtaat, Jyväskylä 1949
Kansakoulun historian oppikirja ; kirj. Sakari Kuusi, Lauri Elimäki. 7. täydellisesti uudistettu painos Sakari Kuusen aikaisemmasta oppikirjasta Gummerus 1951, 4. painos 1960
Historian opetusoppi. Gummerus 1954
Keskinäinen henkivakuutusyhtiö Salama 1910-1960 ; kirj. Aarne Kuusi, Sakari Kuusi. Keskinäinen henkivakuutusyhtiö Salama, Jyväskylä 1960
Wolmar Styrbjörn Schildt-Kilpinen : elämä ja toiminta. Gummerus 1962
Suomen rahapaja 1864-1964 : suomen rahapajan vaiheet : rahat ja mitalit : metalliraha ja sen valmistus ; kirj. Sakari Kuusi, Jouko Voionmaa ja Allan Soiniemi. Suomen rahapaja, Helsinki 1964
Miten Jyväskylän yliopisto syntyi? : Jyväskylän yliopistokysymyksen ja yliopistoyhdistyksen historia - Wie entstand die Universität Jyväskylä : Eine Geschichte der Universitätsfrage und der Universitätsgesellschaft. Studia historica Jyväskyläensia 6. Jyväskylän yliopisto : Jyväskylän yliopistoyhdistys, Jyväskylä 1967
Roksana Węgiel

| Roksana Węgiel |
| --- | --- |
 Węgiel vuonna 2018
Henkilötiedot
Syntynyt: 11. tammikuuta 2005 (ikä 19) Jasło, Puola
Ammatti:  laulaja
Muusikko
Taiteilijanimi:  Roxie 
Laulukielet:  puola, englanti
Aktiivisena:  2017–
Tyylilajit:  pop
Soittimet:  laulu
Levy-yhtiöt:  Universal Music Puola
  [ Muokkaa Wikidatassa ] [ ohje ]  
Roksana Emilia Węgiel (s. 11. tammikuuta 2005 Jasło) on puolalainen laulaja, joka edusti Puolaa vuoden 2018 lasten Euroviisuissa kappaleellaan ”Anyone I Want to Be” ja voitti kilpailun.
Biografia

Lapsena Węgiel harjoitteli rytmistä voimistelua ja judoa. Hän aloitti laulamisen 8-vuotiaana.
Vuonna 2017 hän osallistui Puolan The Voice Kidsin ensimmäiselle tuotantokaudelle. Kilpailussa hänen valmentajanaan toimi Edyta Górniak.  Węgiel pääsi kilpailussa finaalin asti ja voitti kilpailun.
21. syyskuuta 2018 ilmoitettiin, että hän edustaa Puolaa lasten Euroviisuissa. 25. marraskuuta hän kilpaili kilpailun finaalissa, jossa hän esiintyi viimeisenä, kahdentenakymmenentenä. Hän voitti kilpailun 215 pisteellä (136 katsojilta ja 79 tuomareilta)
Aiheesta muualla

Virallinen sivu (Arkistoitu – Internet Archive) (puolaksi)
The Rise of Starlit Fires

| The Rise Of Starlit Fires Force Majeure |
| --- | --- | --- |

Studioalbumin tiedot
 Julkaistu: 8. syyskuuta 2017
 Tyylilaji: power metal
 Levy-yhtiö: Mighty Music
Force Majeuren muut julkaisut
| Saints of Sulphur 2011 | The Rise Of Starlit Fires 2017 |   |
The Rise of Starlit Fires on suomalaisen power metal -yhtyeen Force Majeuren kolmas studioalbumi. Se on julkaistu vuonna 2017 levymerkillä Mighty Music.
Kappaleet

Gemini Rising – 5.31
Apocalyptic Hearts – 4.36
Blessed by the Wolves – 5.05
The Great Starfall – 5.14
Church of Steam – 6.18
Pantheon of My Passion – 4.56
The Darkening – 6.09
Subarctic Showdown – 6.07
Kokoonpano

Ricky Tournee – laulu
Jussi Reuhkala – kitara
Eemeli Ojanen – kitara
Tuomas Väänänen – basso
Jaakko "Jake" Nylund – rummut
Kari "Huikka" Huikuri – kosketinsoitin
Arvostelut

Imperiumi: 9-/10
Aiheesta muualla

The Rise of Starlit Fires Discogsissa. (englanniksi)
Albumi The Rise of Starlit Fires Encyclopaedia Metallum -sivustolla (englanniksi)
Sakari Lappi-Seppälä

Lauri Sakari Lappi-Seppälä (4. maaliskuuta 1920 Vaasa – 14. heinäkuuta 1966 Helsinki) oli suomalainen tiedottaja
Lappi-Seppälän vanhemmat olivat jääkäri ja liikemies Lauri Lappi-Seppälä ent. Seppälä (1894-1935) ja Siiri Elina Lehikoinen (1897-1968). Hän oli mukana suomalaisissa SS-joukoissa. Sotien jälkeen hän toimi Kansanhuoltoministeriössä tiedotussihteerinä, Hotelli Tornin mainospäällikkönä ja Torni-lehden toimitussihteerinä..
Lappi-Seppälä lähetettiin takaisin Suomeen vakoiluepäilysten vuoksi vuonna 1942. Teoksessa Haudat Dnjeprin varrella: SS-miehen päiväkirjan lehtiä hän kertoo kokemuksistaan SS-joukoissa. Valpon mukaan eräs suomalainen SS-ryhmä suunnitteli vuonna 1946 kostoa kirjan paljastuksien vuoksi.
Julkaisuja

Haudat Dnjeprin varrella: SS-miehen päiväkirjan lehtiä. Kirjapaino Aa 1945.
Mainostajan T-opas (useita tekijöitä) Mantereen kirja, 1949.
Piippukirja. Hotelli Torni, 1964
Aiheesta muualla

Piipunpolton mestaruuskisat, Elävä arkisto
Sakari Lappi-Seppälä : Ahvenanmaa - lintuparatiisi, Helsingin Sanomat, 16.01.1938, nro 14, s. 33, Kansalliskirjaston digitaaliset aineistot
Tengen Toppa Gurren Lagann

| Tengen Toppa Gurren Lagann |
| --- | --- |

天元突破グレンラガン   (Tengen Toppa Gurren Lagann)
Genre: Shōnen, seikkailu, komedia, draama, mecha, sci-fi 
TV-anime
Ohjaaja: Hiroyuki Imaishi
Studio: Gainax
Lisensoijat:  Aniplex     Bandai Entertainment    ADV Films
Lähetyskanavat:  TV Tokyo
Alkuperäinen lähetyskierros: 1. huhtikuuta 2007 – 30. syyskuuta 2007
Jaksojen määrä: 27 
Manga
Tekijä: Gainax (tarina)   Kotaro Mori (piirrokset)
Julkaisija:  MediaWorks
Sarjajulkaisulehti: Dengeki Comic Gao! (entinen), Dengeki Daioh
Ensimmäinen painatus: 27. huhtikuuta 2007 – heinäkuu 2013
Kirjojen lukumäärä: 4 
Tengen Toppa Gurren Lagann (jap. 天元突破グレンラガン, Tengen Toppa Guren Ragan, sananmukaisesti "Taivaat Lävistävä Gurren Lagann") on japanilainen shōnen-anime, jonka on animoinut Gainax ja tuottanut Aniplex sekä Konami. Sarja alkoi TV Tokyossa 1. huhtikuuta 2007, ja siitä ilmestyi yhteensä 27 jaksoa. Sarja on Hiroyuki Imaishin ohjaama ja Kazuki Nakashiman käsikirjoittama. Konami on julkaissut sarjasta myös pelin Nintendo DS:lle.
Ääninäyttelijät

| Hahmo | Ääninäyttelijä (japani) | Ääninäyttelijä (englanti) |
| --- | --- | --- |
| Simon | Tetsuya Kakihara Takayuki Sugo | Josh Grelle |
| Kamina | Katsuyuki Konishi | Brett Weaver |
| Yoko Ritona | Marina Inoue | Tiffany Grant |
| Nia Teppelin | Yukari Fukui | Luci Christian |
| Viral | Nobuyuki Hiyama | Vic Mignogna |
| Rossiu Adai | Mitsuki Saiga | Chris Patton |
| Leeron Ritona | Masaya Onosaka | Mark Laskowski |
| Kittan Bachika | Kishô Taniyama | Jason Douglas |
| Boota | Shizuka Itou | Monica Rial |
| Lordi Genome | Narushi Ikeda | - |
| Gimmy Adai | Takako Honda | Greg Ayres |
| Darry Adai | Shizuka Itō | Hilary Haag |
Aiheesta muualla

Tengen Toppa Gurren Lagann Anime News Networkin sivuilla
Rokuan rautatie

Rokuan rautatie tai Lastenmaan rautatie oli kapearaiteinen rautatie Rokuan kansallispuiston tuntumassa Utajärven kunnassa Pohjois-Pohjanmaalla. Ratalinjan pituus oli noin 3,3 kilometriä ja raideleveys 900 millimetriä. Rautatie yhdisti Hotelli Rokuanhovin ja Rokua Health & Spa hotellin, ja se valmistui heinäkuussa 1986.
Ratalinja johti hiekkapohjaisen kangasmaaston lävitse, ja sen kokonaispituus oli 3 268 metriä. Radan molemmissa päissä oli paluusilmukat, joissa koko juna pääsi kääntymään ympäri. Vaunussa oli ovet vain toisella puolella. Väliasemia ei ollut.
Junan idea lähti tarpeesta saada asiakkaat Rokuanhovin ravintolasta takaisin silloiselle kuntokeskukselle (nyk. Rokua Health & Spa hotel), jolla ei vielä toiminnan alkuvaiheessa ollut anniskeluoikeuksia.
Utajärven kunta purki rautatien toukokuussa 2022, kun romuteräksen hinta oli korkealla. Junan veturi ja vaunu jätettiin muistomerkiksi Rokuan kylpylähotellin lasten leikkipaikan viereen.
Kalusto

Radan ainoa veturi oli aiemmin kaivoskäytössä ollut DHL-15 -dieselveturi, jossa on 37,5 kW Dent-dieselmoottori. Veturin paino on noin 5 000 kg.
Junassa oli yksi vaunu, jossa oli istumapaikat 24 henkilölle. Vaunun oli valmistanut nivalalainen Tuomo Takalo Ky.
Aiheesta muualla

Kuvia Rokuan rautatieltä
Utajärvi
| --- | --- |
Kylät:  Ahmas | Alakylä | Ala-Naama | Ala-Niska | Autio | Juorkuna | Järvikylä | Kangaskylä | Kernilä | Kivijärvi | Kormunkylä | Marttisjärvi | Murronkylä | Naamankylä | Niska | Ojakylä | Potku | Sanginkylä | Sipolankylä | Sapilasmaa | Sotka | Särkijärvi | Tervolankylä | Utanen | Ylisuvanto | Yli-Utos
Järvet, lammikot ja lähteet:  Ahmasjärvi | Ahvenlampi (Sanginkylä) | Ahvenlampi (Juorkuna) | Hakojärvi | Iso Karvasjärvi | Iso Kivijärvi | Iso Olvasjärvi | Iso-Timonen | Juorkuna | Kaihlanen | Kirkaslampi | Kivi-Sorsua | Kivijärvi | Korpinen | Kärkkäänjärvi | Lauttalampi | Marttisjärvi | Matkalampi | Mustalampi | Nuanjärvi | Palonen | Penikkajärvi | Pieni Torvenjärvi | Pikku Karvasjärvi | Pikku Olvasjärvi | Pikku-Säynäjä |Pikku-Timonen | Pontema | Puutturinjärvi | Saari-Sorsua | Sanginjärvi | Siiralampi | Sotkajärvi | Särkijärvi | Säynäjä |Torvenjärvi | Vaaranlampi | Valkiaisjärvi | Vähä-Ruohonen
Joet ja purot:  Kiiminkijoki | Kivijoki | Koivujoki | Korpisenoja | Naamanjoki | Nuanjoki | Oilinginoja | Oulujoki | Piltuanjoki | Piltunginjoki | Poikajoki | Potkunjoki | Sanginjoki | Särkijoki | Säynäjäjoki | Tilanjoki | Timo-oja | Utosjoki
Luonnonsuojelualueet:  Olvassuon luonnonpuisto | Rokuan kansallispuisto
Rakennukset ja rakennelmat:  Ahmaksen kalevalainen perinnekylä | Ahmaskosken silta | Ala-Utoksen voimalaitos | Maijan kivi |  Utajärven kirkko | Utajärven kivipuisto | Utasen voimalaitos
Muistomerkit, laatat ja veistokset:  Sankarivainajien muistomerkki (1950) | Karjalaan jääneiden muistomerkki (1958) | Roomari-patsas (1985) | Veteraanikivi (1991) | Merilän suvun koskenlaskijoiden muistomerkki (2000) | Runonlaulajien muistomerkki (2003)
Museot:  Utajärven kotiseutumuseo | Ylisipolan kotiseutumuseo
Liikenne:  Ahmaksen rautatieasema | Niskan seisake | Oulu–Kontiomäki-rata | Rokuan rautatie | Seututie 836 | Seututie 837 | Sotkan seisake | Utajärven rautatieasema | Valtatie 22 | Yhdystie 8300
Rokuan rautatien junan veturi ja vaunu.
The Rising Tied

| The Rising Tied Fort Minor |
| --- | --- | --- |

Studioalbumin tiedot
 Äänitetty : 2004-2005, The Stockroom & NRG Recording Studios (North Hollywood, Kalifornia)
 Julkaistu: 22. marraskuuta 2005
 Tuottaja(t): Mike Shinoda Jay-Z (vast.)
 Tyylilaji: alternative hip hop, rap rock
 Kesto: 51.28
 Levy-yhtiö: Machine Shop, Warner Bros.
Fort Minorin muut julkaisut
| Fort Minor: We Major 2005 | The Rising Tied 2005 | Fort Minor Sampler Mixtape 2005 |
The Rising Tied on Mike Shinodan sivuprojektin, Fort Minorin, esikoisalbumi. Se julkaistiin 22. lokakuuta 2005 levymerkillä Machine Shop Recordings.
Shinoda tuotti albumin ja Shawn Carter eli Jay-Z oli vastaavana tuottajana. Singleinä levyltä julkaistiin "Where'd You Go", "Believe Me", "Remember the Name" ja "Petrified." Levyä on myyty maailmanlaajuisesti 400 000 kappaletta.
Kappaleet

Introduction – 0.43
Remember the Name – 3.50 (feat. Styles of Beyond)
Right Now – 4.14 (feat. Black Thought & Styles of Beyond)
Petrified – 3.40
Feel Like Home – 3.53 (feat. Styles of Beyond)
Where'd You Go – 3.51 (feat. Holly Brook & Jonah Matranga)
In Stereo – 3.29
Back Home – 3.44 (feat. Common & Styles of Beyond)
Cigarettes – 3.40
Believe Me – 3.42 (feat. Eric Bobo & Styles of Beyond)
Get Me Gone – 1.56
High Road – 3.16 (feat. John Legend)
Kenji – 3.51
Red to Black – 3.11 (feat. Kenna, Jonah Matranga, Styles of Beyond)
The Battle – 0.32 (feat. Celph Titled)
Slip out the Back – 3.56 (feat. feat. Mr. Hahn)
Kappaleet > Special Edition

Be Somebody – 3.15 (feat. Lupe Fiasco, Tak, Holly Brook)
There They Go – 3.17 (feat. Sixx John)
The Hard Way – 3.54 (feat. Kenna)
Kappaleet > Tour Edition

Petrified – 3.32 (Los Angeles Remix)
Aiheesta muualla

The Rising Tied discogs.com -sivustolla
Tuimazyn piiri

Piirin vaakuna
Tuimazyn piiri (baškiiriksi Туймазы районы, Tuimazy raiony, ven. Туймазинский район, Tuimazinski raion) on hallinnollinen piiri Baškortostanin länsiosassa Tatarstanin vastaisella rajalla. Piirin hallinnollinen keskus on Tuimazyn kaupunki, joka sijaitsee 170 kilometriä Ufasta länteen. Piiriin kuuluu 20 kylähallintoaluetta ja se on perustettu vuonna 1930.
Tuimazyn piirin pinta-ala on 2 364 km². Piirin asukasluku on noin 30 300 ja asukastiheys 13 asukasta/km². Suurimmat etniset ryhmät ovat tataarit, baškiirit ja venäläiset.
Abzelilovo • 
Agidel • 
Alšejevsk • 
Arhangel • 
Askino • 
Aurgazy • 
Baimak • 
Bakaly • 
Baltatševo • 
Belebei • 
Belokatai • 
Beloretsk • 
Birsk • 
Bižbuljak • 
Blagovar • 
Blagoveštšensk • 
Burajevo • 
Burzjansk • 
Buzdjak • 
Davlekanovo • 
Djurtjul • 
Duvan • 
Fjodorovka • 
Gafur • 
Haibullino • 
Iglino • 
Iliševo • 
Išimbai • 
Janaul • 
Kaltasy • 
Karaidel • 
Karmaskaly • 
Kig • 
Krasnokamsk • 
Kugartš • 
Kujurgasy • 
Kumertau • 
Kušnarenkovo • 
Jermekejevo • 
Meleuz • 
Metšetlino • 
Mežgorje • 
Mijak • 
Miškino • 
Neftekamsk • 
Nurimanov • 
Oktjabrski • 
Salavat • 
Salavat • 
Šaran • 
Sibai • 
Sterlibaševo • 
Sterlitamak • 
Sterlitamak • 
Tatyšly • 
Tšekmaruš • 
Tšišmy • 
Tuimazy • 
Ufa • 
Ufa • 
Utšaly • 
Zialiar • 
Ziantšur
Salibandyn Champions Cup 2011

| --- | --- |
Champions Cup 2011

Joukkueet: Miehet: 6 Naiset: 6
Isäntämaa:  Tšekki
Kaupungit: Mladá Boleslav
Ajankohta: 4.–8. lokakuuta 2011
Miehet
 Kultaa:  SSV
 Hopeaa:  Tatran
Naiset
 Kultaa:  Djurgården
 Hopeaa:  Classic
  ← 2010 :  2012 →  
Champions Cup 2011 oli järjestyksessään 19. salibandyn seurajoukkueiden Euroopan-mestaruusturnaus. Se pelattiin lokakuussa 2011 Tšekin Mladá Boleslavissa. Champions Cupin voitti 2011 miehissä suomalainen SSV, jolle mestaruus oli toinen sen voitettua edellisen kerran 2009. Naisissa mestaruutta juhli ruotsalainen Djurgårdens IF.
Vuonna 2011 Euroopan seurajoukkueiden mestaruusturnaus pelattiin ensi kertaa uudella nimellä ja järjestelmällä. Vielä edellisenä vuonna turnaus kantoi nimeä EuroFloorball Cup ja siihen osallistui miehissä, sekä naisissa 8 joukkuetta. 
Vuodesta 2011 lähtien Euroopan parhaat seurajoukkueet pelaavat Champions Cupissa ja 5. ja huonommin sijoitettujen maiden joukkueet EuroFloorball Cupissa.
Joukkueet

| --- | --- |
 Miehet  SSV   Storvreta   Tatran   Wiler-Ersigen   Tunet IBK   Florbal MB :  Naiset  Djurgården   Red Ants   Classic   Tigers   Rubene   Bohemians
Ruskopääkerttu

| Ruskopääkerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikantöpökerttuset Macrosphenidae
Suku::  Sphenoeacus
Laji::  afer
Kaksiosainen nimi
 Sphenoeacus afer  (Gmelin, 1789) 
Katso myös
   Ruskopääkerttu Wikispeciesissä   Ruskopääkerttu Commonsissa 
Infobox OKNimi-testi OKIUCN-testi OK: 
Ruskopääkerttu (Sphenoeacus afer) on eteläafrikkalainen varpuslintu. Se on sukunsa ainoa laji. Sen elinympäristö käsittää Etelä-Afrikan, läntisen Swazimaan, Pohjois-Lesothon, sekä itäisen Zimbabwen ja läheisen osan Mosambikia. Johann Friedrich Gmelin kuvaili lajin holotyypin Hyväntoivonniemltä Etelä-Afrikasta 1789.
Ruskopääapali

| Ruskopääapali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Apalit Apalis
Laji::  cinerea
Kaksiosainen nimi
 Apalis cinerea  (Sharpe, 1891) 
Synonyymit
 Apalis alticola 
Katso myös
   Ruskopääapali Wikispeciesissä  
Infobox OKNimi-testi OKIUCN-testi OK: 
Ruskopääapali (Apalis cinerea) on herttujen heimoon kuuluva varpuslintu. Siniselkäapalia pidettiin aikaisemmin omana lajinaan, mutta sittemmin lajit on yhdistetty. Ruskopääapalia tavataan Angolassa, Kongon demokraattisessa tasavallassa, Sambiassa, Malawissa, Tansaniassa ja Keniassa.
The Simpsons: Bart vs. the World

| The Simpsons: Bart vs>  the World |
| --- | --- |

Kehittäjä:  Imagineering (NES) Arc Developments (muut)
Julkaisija:  Acclaim Entertainment Virgin Interactive Entertainment (Amiga, Atari ST)
Suunnittelija:  Dan Kitchen Roger Booth Barry Marx
Taiteilija:  Jesse Kapili
Säveltäjä:  Mark Van Hecke (NES) Andi McGinty (Amiga, Atari ST, Master System, Game Gear)
Ohjelmoija:  David Crane Garry Kitchen Shen Jian Long Chung S. Lau Mark Morris Henry C. Will IV
Julkaistu:  NESNA joulukuu 1991EU 22. lokakuuta 1992Amiga, Atari ST, Game Gear, Master System 1993
Lajityyppi:  tasohyppely
Pelimuoto:  yksinpeli
Alusta:  Amiga, Atari ST, Sega Game Gear, Nintendo Entertainment System, Sega Master System
Jakelumuoto:  levyke, pelimoduuli
Lisää peliartikkeleitaVideopelien teemasivulla
Infobox OK       : 
The Simpsons: Bart vs. the World on Acclaim Entertainmentin vuonna 1991 julkaisema tasohyppely, joka perustuu Simpsonit -televisiosarjaan. Peli on julkaistu Nintendo Entertainment System, Sega Master System ja Sega Game Gear -pelikonsoleille sekä Amiga ja Atari ST -tietokoneille.
Pelaaminen

Pelimekaniikka on lähestulkoon aivan samanlainen, kuin pelin edeltäjässä The Simpsons: Bart vs. the Space Mutants, mutta tällä kertaa pelaaja voi esimerkiksi ottaa kahden osuman sijaan viisi osumaa ennen kuolemaa. Lisäksi toisin kuin edeltäjässä, tässä pelissä on "power-uppeja", joista pelaaja voi saada lisää energiaa.
Tässä pelissä on myös bonus-pelejä. Esimerkiksi muistipeli, puzzle-peli ja trivia (jossa kysytään kysymyksiä koskien Simpsonit tv-sarjaa tuohon astisilta tuotantokausilta). Saadakseen pelin läpäistyä parhaan lopun, on pelaajan jokaiselta tasolta myös löydettävä piilotetut Hassu-lelut. Esimerkiksi yhdellä pohjoisnavan tasolla Hassu-lumiukko ja yhdellä Egyptin tasolla Hassu-muumio. Kaikkien Hassu-lelujen kerääminen avaa myös Hollywoodiin yhden erikoistason, joka pelaajan on myös läpäistävä ennen viimeistä pomotaistelua.
Juoni

Bart Simpson osallistuu Hassu-klovnin piirustuskilpailuun, jossa hän voittaa maailmanympärimatkan palkinnoksi. Todellisuudessa Bartin voitto ja palkinto oli Montgomery Burnsin lahjonta Hassulle.
Mr. Burns ja Waylon Smithers punovat juonia eliminoidakseen Simpsonien perheen, joka on aiheuttanut harmia Mr. Burnsille aikojen saatossa. Pelissä pelataan neljässä eri maassa ympäri maailman. Jokaisen maan lopussa Bart kohtaa loppuvastuksen, joka on aina joku Mr. Burnsin kaukainen sukulainen.
Pelin maat ovat Kiina, pohjoisnapa, Egypti ja Hollywood.
Vastaanotto

Mikrobitti antoi arvostelussaan pelin NES-versiolle 84 pistettä sadasta.
| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Allgame:
Aiheesta muualla

The Simpsons: Bart vs. the World MobyGamesissa (englanniksi)
Kuvakaappaus pelin NES-versiosta.
Toló

| Toló Τολό |
| --- | --- |
 Näkymä antiikin Asinesta Tolóon.
 Toló
 Koordinaatit: 37°31′14″N, 22°51′36″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Náfplio
Hallinto:  
 – Asutustyyppi:  kylä
 – Kallikrates-koodi:  4101020501
Korkeus:  14 m
Väkiluku (2011):  1 460
Aikavyöhyke:  UTC+2
 – Kesäaika:  UTC+3
Postinumero:  21056
Infobox OKVirheellinen NIMI-arvo: 
Toló (kreik. Τολό; kath.kreik. Τολόν, Tolón) on Kreikan kylä, joka kuuluu Náfplion kuntaan, Argoliksen alueyksikköön ja Peloponnesoksen alueeseen. Se kuului aiemmin Asínin kuntaan ja vuodesta 2011 lähtien Náfplion kunnan Asínin kunnallisyksikköön. Kylän väkiluku on 1 460 (vuonna 2011).
Tolón rantaa länteen päin huhtikuussa 2010.
Ágioi Apóstoloin saari Tolón edustalla.
Toló sijaitsee Peloponnesoksen niemimaan itäosassa Välimereen kuuluvan Argoliinlahden rannalla. Náfplion kaupunki sijaitsee 12 kilometriä Tolósta luoteeseen. Toló on entinen kalastajakylä, jossa on nykyisin muun muassa runsaasti hotelleja, ravintoloita, kahviloita, tavernoja, diskoja ja baareja.
Toló muodostaa laajemman kyläyhdyskunnan (Δημοτική Κοινότητα Τολού, Dimotikí Koinótita Toloú), johon kuuluvat varsinaisen Tolón kylän lisäksi Ágios Antónioksen kylä sekä saaret Daskaleió ja Koronísi. Koko yhdyskunnan väkiluku on 1 494.